rejauldu/bengali-wikipedia huggingface dataset:
thumb|খ্রিস্টীয় চতুর্থ শতাব্দীর শেষভাগে নির্মিত মিথ্রার সাসানিয়ান খোদাইচিত্র মিথ্রা বা মিথ্র (অবেস্তা ভাষা: 𐬨𐬌𐬚𐬭𐬀 Miθra মিথ্র,  Miça) হলেন আইনসম্মত চুক্তিপত্র, আলো ও শপথ-বাক্যের জরাথুস্ট্রীয় দেবত্ব (য়জ়াতা)। যোগাযোগের দেবতা হওয়ার পাশাপাশি তিনি একজন বিচারিক ব্যক্তিত্ব, সত্যের সর্বদর্শী রক্ষক এবং গবাদি পশু, ফসল কাটা এবং জলের অভিভাবক।  রোমানরা তাদের মিথ্রীয় রহস্যগুলির (মিথ্রবাদ নামে পরিচিত এক রহস্য ধর্ম) উৎস গণ্য করত মিথ্র-সংক্রান্ত "পারস্য" (অর্থাৎ, জরাথুস্ট্রীয়) সূত্রগুলিকে। ১৯৭০-এর দশকের গোড়ার দিক থেকে প্রধান প্রধান গবেষকেরা পারস্য ও রোমান প্রথাগুলির মধ্যে বৈশাদৃশ্যগুলির দিকে দৃষ্ট আকর্ষণ করেন। এর মাধ্যমে বোঝা যায়, এই মতবাদ ছিল, ছদ্ম-জরথুস্ট্রীয় ধারণাগুলির এক রোমান উপলব্ধি।Beck, Roger (2002-07-20). "Mithraism". Encyclopaedia Iranica, Online Edition. Retrieved 2012-09-07.  আরও দেখুন মিথ্রবাদ মিত্র মিত্র (বৈদিক দেবতা) মৈত্রেয়  তথ্যসূত্র  গ্রন্থপঞ্জি       .  . Dumezil, Georges (2008), Mitra-Varuna: An Essay on Two Indo-European Representations of Sovereignty. New York: Zone Books.  বিষয়শ্রেণী:ইয়াজাতা বিষয়শ্রেণী:সূর্য দেবতা বিষয়শ্রেণী:মিথ্রাজম
আদিল মুহাম্মদ আল হুসানি (, ; ২৩ আগস্ট ১৯৮৯; আদিল আল হুসানি নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব শারজাহ এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন।  আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে আদিল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ওয়াহদার হয়ে ৯ মৌসুম অতিবাহিত করার পর ২০১৭–১৮ মৌসুমে তিনি আমিরাতি ক্লাব শারজাহে যোগদান করেছেন।  আদিল ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  আদিল মুহাম্মদ আল হুসানি ১৯৮৯ সালের ২৩শে আগস্ট তারিখে সংযুক্ত আরব আমিরাতের শারজাহে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১৯ সালের ২৩শে জুন তারিখে, ২৯ বছর ও ১০ মাস বয়সে, ডান পায়ে ফুটবল খেলায় পারদর্শী আদিল সিরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ০–০ গোলে ড্র করেছিল। সংযুক্ত আরব আমিরাতের হয়ে অভিষেকের বছরে আদিল মাত্র ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল সংযুক্ত আরব আমিরাত  ২০১৯  ১  ০ সর্বমোট  ১  ০   তথ্যসূত্র    বহিঃসংযোগ               বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:শারজাহের ব্যক্তি বিষয়শ্রেণী:আমিরাতি ফুটবলার বিষয়শ্রেণী:ফুটবল গোলরক্ষক বিষয়শ্রেণী:আল ওয়াহদা ফুটবল ক্লাবের খেলোয়াড় বিষয়শ্রেণী:শারজাহ ফুটবল ক্লাবের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:সংযুক্ত আরব আমিরাতের আন্তর্জাতিক ফুটবলার বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:সংযুক্ত আরব আমিরাতের এশিয়ান গেমস রৌপ্যপদক বিজয়ী বিষয়শ্রেণী:পুরুষ ফুটবল গোলরক্ষক
নেপালে বিশ্বের সর্বোচ্চ পর্বতশ্রেণী হিমালয়ের বেশিরভাগ অংশ জুড়ে রয়েছে। চৌদ্দটি আট-হাজারী পর্বতশৃঙ্গের মধ্যে আটটিই এদেশে অবস্থিত। এরমধ্যে কয়েকটি সমগ্র দেশজুড়ে এবং কয়েকটি চীন বা ভারতের সাথে সীমান্ত জুড়ে অবস্থিত। নেপালে ৮৮৪৮ মিটার উচ্চতা বিশিষ্ট বিশ্বের সর্বোচ্চ পর্বত এভারেস্টের পাশাপাশি ৬,০০০ মিটার উচ্চতার ১,৩১০টি শৃঙ্গ রয়েছে।   পর্বতসমূহ   পর্বত/শৃঙ্গ  মিটার ফুট  অংশ  টীকা  স্থানাঙ্ক   অন্যান্য পর্বত  পশ্চিম নেপালের বৃহত্তর হিমালয়ের উত্তরে ~৬,১০০ মিটার তিব্বত সীমান্তশ্রেণী গঙ্গা - ব্রহ্মপুত্র বিভাজন তৈরি করে, যা সাধারণত আন্তর্জাতিক সীমান্ত অনুসরণ করে। এছাড়াও বৃহত্তর হিমালয়ের দক্ষিণে ~৪,০০০ মিটার চূড়ার একটি উচ্চপর্বত অঞ্চল এবং ১,৫০০ থেকে ৩,০০০ মিটার চূড়ার মধ্য পাহাড় ও মহাভারত পর্বতশ্রেণী রয়েছে। মহাভারতের দক্ষিণে ~১,০০০ মিটার চূড়াবিশিষ্ট পাদদেশের একটি বহিরাগত পর্বতকে শিবালিক বা চুরিয়া পর্বত বলা হয়।   সর্বোচ্চ শৃঙ্গের চিত্রশালা    আরও দেখুন    পৃথিবীর সর্বোচ্চ পর্বতের তালিকা   তথ্যসূত্র      বিষয়শ্রেণী:নেপালের পর্বত
thumb|300px|স্লোভাকিয়ার জভোলেন-এ অবস্থিত হারবান সাঁজোয়া ট্রেন। এটি মূল ট্রেন নয়, বরং একটি চলচ্চিত্রে ব্যবহৃত প্রতিরূপ। অন্য একটি ট্রেনের মাত্র দুটি আসল বগি সংরক্ষিত রয়েছে; সেগুলো স্লোভাক জাতীয় বিদ্রোহের যাদুঘর-এ বানস্কা বাইস্ট্রিকা শহরে প্রদর্শিত হচ্ছে। সাঁজোয়া রেল বা আর্মাড ট্রেন হলো একটি রেলওয়ে ট্রেন, যেটি মজবুত ধাতব বর্ম দিয়ে সুরক্ষিত থাকে এবং প্রায়ই এতে মারাত্মক কামান, মেশিনগান, ও অটোক্যানন বসানো রেলবগি থাকে। কিছু ট্রেনে ছিদ্রও থাকত যেখান দিয়ে ভেতর থেকে হাতিয়ার চালানো যেত, বিশেষ করে প্রাথমিক সাঁজোয়া ট্রেনগুলোতে। এগুলো মূলত ১৯শ শতকের শেষ ভাগ এবং ২০শ শতকের শুরুর দিকে ব্যবহৃত হতো, যখন অল্প সময়ে বিপুল অস্ত্রশক্তি এক স্থান থেকে আরেক স্থানে পৌঁছে দেওয়ার অভিনব উপায় হিসেবে এগুলো ব্যবহৃত হতো।  পরবর্তী সময়ে অধিকাংশ দেশ এই ট্রেনগুলোর ব্যবহার বন্ধ করে দেয়, কারণ সড়কযান অনেক বেশি শক্তিশালী ও নমনীয় হয়ে ওঠে, রেলপথ সহজেই নাশকতা বা আকাশ থেকে হামলার শিকার হতো, এবং বিমান পরিবহন অস্ত্রশক্তি স্থানান্তরের আরও নমনীয় উপায় হিসেবে আবির্ভূত হয়। তবে ২০শ শতকের শেষভাগ এবং ২১শ শতকের শুরুতে কিছু ক্ষেত্রে এগুলোর ব্যবহার হয়েছে। রাশিয়া দ্বিতীয় চেচেন যুদ্ধ (১৯৯৯–২০০৯) এবং ইউক্রেনে আক্রমণ (২০২২–বর্তমান) চলাকালীন কিছু স্বল্প প্রস্তুত সাঁজোয়া ট্রেন ব্যবহার করেছে।  সাঁজোয়া ট্রেন ঐতিহাসিকভাবে একটি যুদ্ধযন্ত্র হিসেবেই ব্যবহৃত হতো, যাতে কামানের মতো ভারী অস্ত্র থাকত। একটি ব্যতিক্রম ছিল যুক্তরাষ্ট্রের "হোয়াইট ট্রেন", যা ছিল জ্বালানি বিভাগের পারমাণবিক অস্ত্র পরিবহনের জন্য ব্যবহৃত ট্রেন; এটি সাঁজোয়া ছিল এবং সশস্ত্র নিরাপত্তাকর্মীরা পাহারা দিতেন।   তথ্যসূত্র   বিষয়শ্রেণী:মার্কিন উদ্ভাবন
কারোলিন লোপেজ (; জন্ম: ৯ জানুয়ারি ২০০৪) হলেন একজন ফরাসি তীরন্দাজ, যিনি ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০২১ সালে তীরন্দাজীতে অভিষেক করা লোপেজ ফ্রান্সের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন কারোলিন লোপেজ ২০০৪ সালের ৯ই জানুয়ারি তারিখে মেক্সিকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন লোপেজ ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৫৯ পয়েন্ট নিয়ে তিনি ২১তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৪তম স্থান অধিকারী অস্ট্রেলিয়ার লোরা পেগলিসের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে সাতসুকি নোদার কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি লিজা বারবেলাঁ এবং আমেলি কোর্দোর সাথে ফরাসি দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭৭টি ১০ পয়েন্ট অর্জন করে সর্বমোট ১৯৭২ পয়েন্ট নিয়ে ৫ম স্থান অধিকার করেছিল। অতঃপর প্রাথমিক পর্বে তারা ফ্রান্সের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী তীরন্দাজ বিষয়শ্রেণী:ফ্রান্সের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
ভৌগোলিক অখণ্ডতা বলতে আন্তর্জাতিক আইনের একটি মূলনীতিকে বোঝায়, যা সার্বভৌম রাষ্ট্রগুলিকে অন্য যেকোনও রাষ্ট্র থেকে তাদের সীমান্ত ও সীমান্তের ভেতরে অবস্থিত সমস্ত ভূখণ্ড প্রতিরক্ষা করার অধিকার প্রদান করে। এই নীতিটি জাতিসংঘ সনদের ২(৪) দফাতে লিপিবদ্ধ করা আছে। এটি একটি রীতিসিদ্ধ আন্তর্জাতিক আইন হিসেবে স্বীকৃত। বিপরীতক্রমে এই বিবৃতিটি অনুযায়ী বলপ্রয়োগ করে কোনও সীমান্ত পরিবর্তনের প্রচেষ্টা একটি আগ্রাসন কর্ম হিসেবে (Casus belli বা act of aggression) গণ্য হবে।  সাম্প্রতিক বছরগুলিতে ভৌগোলিক অখণ্ডতার মূলনীতির সাথে জাতিসংঘ সনদের ৭৩.বি দফাতে উল্লিখিত মানবহিতৈষী হস্তক্ষেপ নামক ধারণাটির মধ্যে বিরোধ পরিলক্ষিত হচ্ছে। মানবহিতৈষী হস্তক্ষেপের মধ্যে "প্রতিটি ভূখণ্ডের নির্দিষ্ট পরিপ্রেক্ষিত ও সেখানকার জাতিগোষ্ঠী ও তাদের অগ্রগতির বিভিন্ন ধাপ অনুযায়ী স্বশাসনের বিকাশ, জাতিগোষ্ঠীসমূহের রাজনৈতিক অভিলাষের যথাযোগ্য বিবেচনা ও স্বাধীন রাজনৈতিক প্রতিষ্ঠানের বিকাশে সাহায্য করা" অন্তর্ভুক্ত।  আরও দেখুন বিচ্ছিন্ন রাষ্ট্র  আগ্রাসনের অপরাধ  বিচ্ছিন্নকরণ  আত্ম-নির্ধারণ  আদিবাসী অধিকার   তথ্যসূত্র  আরও পড়ুন  Sebastian Anstis and Mark Zacher (June 2010). "The Normative Bases of the Global Territorial Order." Diplomacy and Statecraft 21: 306–323.  Mark Zacher (2001). "The Territorial Integrity Norm." International Organization 55: 215–250.  বিষয়শ্রেণী:আন্তর্জাতিক আইন
কাঞ্চনমালা ডি পাণ্ডে হলেন একজন অন্ধ আন্তর্জাতিক মহিলা সাঁতারু।http://presidentofindia.nic.in/sp181113.html? Indian blind swimmer Kanchan Mala D Pande তিনি শৈশব থেকেই আন্তর্জাতিক, জাতীয় এবং রাষ্ট্রীয় পর্যায়ে বেশ কয়েকটি পদক জিতেছেন। আন্তর্জাতিক, জাতীয় ও রাজ্য পর্যায়ে ১১৫টি স্বর্ণ, ৪টি রৌপ্য এবং ১টি ব্রোঞ্জ সহ তাঁর বর্তমান পদকের সংখ্যা ১২০টি। তিনি সব স্তরের দৃষ্টিসম্পন্ন সাঁতারুদের সাথে সফলভাবে প্রতিযোগিতা করেছেন।Nazar Ya Nazariya Episode 10 Sports & Recreation - YouTube  পাণ্ডে এগারোটি আন্তর্জাতিক পদক জিতেছেন, তার মধ্যে আছে মেক্সিকোতে কমনওয়েলথ গেমসে অংশগ্রহণ ছাড়াও ২০১৭ সালের বিশ্ব চ্যাম্পিয়নশিপ, ২০০৬ অস্ট্রেলিয়ায়, মালয়েশিয়ায় ২০০৬ সালের এফইএসপিআইসি গেমস, চীনে ২০১০ প্যারা-এশীয় গেমস এবং অন্যান্য অনেক টুর্নামেন্ট। তিনি সর্বদা একটিNazar Ya Nazariya Episode 10 Sports & Recreation Short Version with Subtitle - YouTube জাতীয় এবং রাজ্য স্তরে স্বর্ণপদক বিজয়ী। তিনি নিজের সন্তান জন্মের পরে, জাতীয় চ্যাম্পিয়নশিপে তিনটি স্বর্ণ জিতে একটি অসাধারণ প্রত্যাবর্তন করেছেন এবং এশিয়ান প্যারা গেমস সহ আসন্ন জাতীয় ও আন্তর্জাতিক টুর্নামেন্টে অংশগ্রহণ করতে চেয়েছেন। তিনি ভারতীয় রিজার্ভ ব্যাঙ্কের প্রথম শ্রেণির অফিসার।   সম্মান ও পুরস্কার  সম্মাননা এবং পুরস্কার: কাঞ্চনমালাকে অসংখ্য পুরস্কারে ভূষিত করা হয়েছে, যার মধ্যে কয়েকটি হল:  ১. এনসিপিইডিপি-মাইন্ডট্রি স্পেশাল জুরি হেলেন কেলার পুরস্কার ২০২১।  ২. ২০১৮ সালের ৩রা ডিসেম্বর ভারতের উপরাষ্ট্রপতি শ্রী ভেঙ্কাইয়া নাইডুর হাত থেকে সেরা ক্রীড়া ব্যক্তি বিভাগে প্রতিবন্ধী ব্যক্তিদের জন্য জাতীয় পুরস্কার।  ৩. শিপ্রা দাসের লেখা "দ্য লাইট উইদিন এ ডিফারেন্ট ভিশন অফ লাইফ" বইতে বিশিষ্ট স্থান পেয়েছেন,   ৪. আই ওয়ে দ্বারা 'নজর ইয়া নজরিয়া' জাতীয় টেলি-সিরিয়াল এবং স্কোর ফাউন্ডেশনের 'ইয়ে হ্যায় রৌশনি কা কারভান' একটি জাতীয় রেডিও সিরিয়ালে স্থান পেয়েছেন।  ৫. ২০১২ সালের ১০ই জানুয়ারি আইবিএসএ (ইন্ডিয়ান ব্লাইন্ড স্পোর্টস অ্যাসোসিয়েশন) নতুন দিল্লি কর্তৃক "অসামান্য ক্রীড়াবিদ বিশেষ পুরস্কার" প্রদান করা হয়েছে।  ৬. ২০০৯ সালের ২৭শে  অগাস্ট "অ্যাস্পায়ার ট্যালেন্ট অ্যাওয়ার্ড ২০০৯" -এ গুরগাঁওতে (নতুন দিল্লী) তৎকালীন মানবসম্পদ উন্নয়ন মন্ত্রী শ্রী কপিল সিবল কর্তৃক পুরস্কৃত করা হয়েছে।  ৭. একলব্য ক্রীড়া পুরস্কার ২০০৮, সরকার কর্তৃক পুরস্কৃত। মহারাষ্ট্র রাজ্যের (মহারাষ্ট্রের গভর্নর শ্রী জামিরের হাতে) ২রা আগস্ট ২০০৯।  ৮. ২০০৯ সালের ১৯শে জানুয়ারি, " নীলম কাঙ্গা পুরস্কার ২০০৯" , উপ-মুখ্যমন্ত্রী শ্রী ছগান ভুজবল মুম্বাইতে প্রদান করেন।  ৯. ২০০৬ সালের ২৯শে মার্চ, ক্রীড়া রত্ন পুরস্কার ২০০৬, অমরাবতী মিউনিসিপ্যাল কর্পোরেশনের কমিশনার দ্বারা পুরস্কৃত।  ১০. আইশা জাগতিক কর্তৃত্বান মহিলা পুরস্কার ২০০৫, অল ইন্ডিয়া স্ত্রী হিত অ্যাসোসিয়েশন, মুম্বাই কর্তৃক পুরস্কৃত।  ১১. ২০০৪ সালের মার্চে, 'পরখ সমাজ কল্যাণ সংস্থা, নাগপুর কর্তৃক 'পরখ খেল রত্ন পুরস্কার' প্রদান করা হয়।  ১২. ২০০৩ সালের ২৬শে জানুয়ারি, মহারাষ্ট্র রাজ্যের মন্ত্রী এবং পলক মন্ত্রী বিলাসরাও বালকৃষ্ণ পাতিল কর্তৃক পুরস্কৃত।   তথ্যসূত্র      বিষয়শ্রেণী:অমরাবতীর ব্যক্তি বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:১৯৯০-এ জন্ম বিষয়শ্রেণী:ভারতীয় অন্ধ ব্যক্তি বিষয়শ্রেণী:ভারতীয় নারী সাঁতারু বিষয়শ্রেণী:জীবিত ব্যক্তি
১৯৯৬–৯৭ সন্তোষ ট্রফি, স্পনসরশিপের কারণে ভারত পেট্রোলিয়াম সন্তোষ ট্রফি নামেও পরিচিত, এটি ছিল সন্তোষ ট্রফির ৫৩তম সংস্করণ আসর, ভারতে ফুটবলের প্রধান রাজ্য প্রতিযোগিতা। এটি ১৯৯৭ সালের ৮ থেকে ১৯ জানুয়ারি মধ্যপ্রদেশের জবলপুরে অনুষ্ঠিত হয়েছিল। ফাইনালে, আগের সংস্করণের ফাইনালের পুনরাবৃত্তিতে বাংলা গোয়াকে ১–০ গোলের ব্যবধানে পরাজিত করেন। গ্রুপ পর্ব গ্রুপ এ  গ্রুপ বি   নকআউট পর্ব   সেমি-ফাইনাল    ফাইনাল   তথ্যসূত্র    বহিঃসংযোগ     বিষয়শ্রেণী:১৯৯৬–৯৭-এ ভারতীয় ফুটবল বিষয়শ্রেণী:সন্তোষ ট্রফির মৌসুম
সান্না (কোঙ্কানি: सान्नां) হল ভারতীয় উপমহাদেশের পশ্চিম উপকূলের কোঙ্কন অঞ্চলে লাল চাল, কালো মসুর ডাল এবং নারকেল দিয়ে তৈরি একটি স্পঞ্জি, ভাপে তৈরি সুস্বাদু ডাম্পলিং। খাবারটির উৎপত্তিস্থল ভারতের গোয়া এবং দামাওঁ, ম্যাঙ্গালোর, বোম্বে এবং বাসাইন (ভাসাই) এ। খাবারটি বিশেষত গোয়ান, গোয়ান হিন্দু এবং গোয়ান খ্রিস্টান উভয়ের মধ্যেই জনপ্রিয়। এছাড়া কোঙ্কনের বাইরে করাচি, সিন্ধু, গুজরাট, কর্ণাটক এবং কেরালার কোঙ্কানি অভিবাসীদের মধ্যেও এটি দারণ জনপ্রিয়। কোঙ্কন বিভাগের লোকেরাও যেমন বোম্বে ইস্ট ইন্ডিয়ান সম্প্রদায়ের কুপারীরা এ খাবারটি খেতে বেশ পছন্দ করে।  হিন্দুরা সাধারণত উরদের ডাল, নারকেলের জল এবং নারকেলের দুধ ব্যবহার করে খাবারটির গাঁজন সম্পন্ন করে থাকে। ক্যাথলিকদের তৈরি সান্না দুই ধরণের হতে পারে। একটি ধরণে খাবারটি নারকেল ফুলের তাড়ি থেকে তৈরি করা হয়। অন্য ধরণে সান্নাগুলি নারকেল পামের রস ব্যবহার করে তৈরি করা হয়। একই জাতের চালের প্রয়োজন হলেও গাঁজনের জন্য সাধারণত সান্না নারকেল দিয়ে তৈরি করা হয়। অপরদিকে ইডলি সাধারণত ঈস্ট যোগ করে তৈরি করা হয়। এগুলি বিশেষ দিনে যেমন গণেশ চতুর্থী, সোনসার পদভো / উগাদি এবং মকর সংক্রান্তিতে তৈরি করা হয়। ক্যাথলিকরা সাধারণত গির্জার ভোজ, নামকরণ এবং বিবাহের অনুষ্ঠানে সান্না প্রস্তুত করে। কখনো কখনো গুড় দিয়ে এর একটি মিষ্টি সংস্করণ তৈরি করা হয় যা গোদাচী সান্না নামে পরিচিত।  বিশেষ দিনে সান্না ছাড়া ম্যাঙ্গালোরিয়ান ক্যাথলিক খাবার অসম্পূর্ণ থেকে যায়। এগুলি একটি অত্যন্ত প্রিয় উপাদেয় খাদ্য। এটি বাফাতের সাথে পরিবেশন করা হয় যা গুঁড়ো মশলা দিয়ে তৈরি মশলাদার শুকরের মাংসের একটি তরকারি। ভারতে গরুর মাংস নিষিদ্ধ হওয়ার আগে মুরগির মাংস, মাটন কারি এবং গরুর মাংসের সাথেও সান্না পরিবেশন করা হত। এগুলি সকালের নাস্তায় নারকেলের চাটনি বা সম্ভার দিয়ে বা নারকেলের দুধের সাথে গুড় দিয়ে মিষ্টি করে এবং এলাচ দিয়ে স্বাদযুক্ত করে পরিবেশন করা যেতে পারে।  বর্তমান সময়ে নির্দিষ্ট কিছু জায়গায় তাড়ির অপ্রাপ্যতা বা নিষেধাজ্ঞা এবং তাজা নারকেল দুধ আহরণ কঠিন এবং দীর্ঘ প্রক্রিয়া হওয়ায় থালাটিকে একটি উপাদেয় খাবারে পরিণত করেছে। ফলে এটি এখন শুধুমাত্র কোঙ্কনি উৎসবের সময় প্রস্তুত করা হয়। কখনো কখনো থালাটি সম্পূর্ণরূপে শুধুমাত্র ইডলি দ্বারা পরিবেশিত হয়। সাদা চাল এবং ঈস্টযুক্ত পিটালি দিয়ে ইডলি তৈরি করা হয়।   আরও দেখুন    ফেনী (গোয়া)  বোম্বে স্যাফায়ার  ভাপে তৈরি খাবারের তালিকা  গাঁজন প্রক্রিয়ায় তৈরি খাবারের তালিকা   উদ্ধৃতি    বহিঃসংযোগ    সান্না রেসিপি  রেসিপি 1  রেসিপি 2  বিষয়শ্রেণী:ভাপায়িত খাবার বিষয়শ্রেণী:মুম্বইয়ের সংস্কৃতি বিষয়শ্রেণী:ভারতীয় রুটি বিষয়শ্রেণী:ভারতীয় রন্ধনশৈলী
বিজুল দারুল হুদা কামিল স্নাতকোত্তর মাদ্রাসা বাংলাদেশের দিনাজপুর জেলার একটি কামিল মাদ্রাসা। এটি দিনাজপুর জেলার বিরামপুর উপজেলার ৪নং দিওড় ইউনিয়নের ঢাকা-দিনাজপুর মহাসড়কের পাশেই অবস্থিত। মাদ্রাসাটি ১৯৫৮ সালে স্থানীয় কিছু আলেম ও শিক্ষানুরাগী ব্যক্তি কর্তৃক প্রতিষ্ঠিত হয়। এখানে ইবতেদায়ী থেকে শুরু করে কামিল শ্রেণী পর্যন্ত পাঠদান করা হয়। ইবতেদায়ী, দাখিল ও আলিম শ্রেণীর পরীক্ষার জন্য মাদ্রাসাটি বাংলাদেশ মাদ্রাসা শিক্ষাবোর্ডের অধিনস্থ রয়েছে। এছাড়াও ফাজিল ও কামিল ডিগ্রির জন্য ইসলামি আরবি বিশ্ববিদ্যালয়ের অধিভুক্ত রয়েছে। মাদ্রাসার বর্তমান অধ্যক্ষের নাম ড. মোঃ নূরুল ইসলাম।   ইতিহাস  ১৯৫৮ সালে দিওড় ইউনিয়নের ইসলামি শিক্ষিত ব্যক্তিদের উদ্যোগে এই আলিয়া মাদ্রাসাটি প্রতিষ্ঠিত হয়। প্রতিষ্ঠা হবার পরে এটি অত্র অঞ্চলে ইসলামি শিক্ষার প্রসার ঘটাতে সক্ষম হয়েছে। মাদ্রাসার উন্নয়ন হবার ফলে ১৯৭০ সালে এটি দাখিল শ্রেণী ও ১৯৭৬ সালে আলিম শ্রেণীর অনুমতি লাভ করে। এরপর এলাকার কিছু উচ্চপ্রদস্থ কর্মকর্তাদের উদ্যোগে ১৯৮৯ সালে ফাজিল ও ১৯৯৩ সালে কামিল মাদ্রাসায় উন্নিত হয়। ২০০৬ সালে যখন সারাদেশের আলিয়া মাদ্রাসাগুলোর ফাজিল ও কামিল ডিগ্রিকে সাধারণ শিক্ষার মান প্রদানের জন্য কুষ্টিয়া ইসলামী বিশ্ববিদ্যালয়ের অধিভুক্ত করা হয়, তখন এই মাদ্রাসাও অধিভুক্তির অনুমতি লাভ করে। এরপরে ২০১৬ সালে আলিয়া মাদ্রাসার জন্য স্বতন্ত্র ইসলামি আরবি বিশ্ববিদ্যালয় প্রতিষ্ঠা করা হলে, এই মাদ্রাসাটি সেখানে স্থানান্তরিত হয়।   শিক্ষা কার্যক্রম  এই মাদ্রাসার দাখিল ও আলিম শ্রেণীতে বিজ্ঞান, মানবিক ও মোজাব্বেদ বিভাগের সুবিধা রয়েছে। এছাড়াও মাদ্রাসার ফাজিল শ্রেণীতে বিএ, বিএসএস ও বিবিএস কোর্স চালু রয়েছে। কামিল শ্রেণীতে আল কুরআন তাফসির এন্ড ইসলামিক স্টাডিজ, আল হাদিস এন্ড ইসলামিক স্টাডিজ, আল ফিকহ এন্ড ইসলামিক স্টাডিজ ও আরবি ভাষা বিভাগ চালু রয়েছে। মাদ্রাসায় একটি প্রশাসনিক ও চারটি একাডেমিক ভবন রয়েছে। শ্রেণীতে পাঠদান শেষে ছাত্রীদের জন্য কমন রুমের ব্যবস্থা রয়েছে। ফলাফলের দিক থেকেও মাদ্রাসাটি জেলার শীর্ষে অবস্থান করে।   আরও দেখুন   ঢাকা আলিয়া মাদ্রাসা  ভবানীপুর ইসলামিয়া কামিল মাদ্রাসা  ইসলামী বিশ্ববিদ্যালয় বাংলাদেশ   তথ্যসূত্র   বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:দিনাজপুর জেলার আলিয়া মাদ্রাসা বিষয়শ্রেণী:১৯৫৮-এ পূর্ব পাকিস্তানে প্রতিষ্ঠিত বিষয়শ্রেণী:বিরামপুর উপজেলা বিষয়শ্রেণী:বাংলাদেশের কামিল মাদ্রাসা
ট্রিনিট্রামাইড হলো নাইট্রোজেন ও অক্সিজেনের একটি যৌগ, যার আণবিক সংকেত N(NO2)3। ২০১০ সালে সুইডেনের রয়েল ইনস্টিটিউট অফ টেকনোলজির (কেটিএইচ) গবেষকরা এই যৌগটি শনাক্ত ও বর্ণনা করেছিলেন। একটি নাইট্রোজেন পরমাণুর সাথে তিনটি নাইট্রো গ্রুপ (-NO2) যুক্ত হয়ে এটি তৈরি হয়।  এর আগে অনুমান করা হয়েছিল  যে ট্রিনিট্রামাইডের অস্তিত্ব থাকতে পারে। ১৯৯৩ সালে মন্টগোমেরি এবং মিশেলসের তাত্ত্বিক গণনা অনুযায়ী যৌগটি সম্ভবত স্থিতিশীল।  ক্লোরিন মুক্ত হওয়ায় রকেট প্রোপেল্যান্ট জারকসমূহের মধ্যে সবচেয়ে দক্ষ এবং সর্বনিম্ন দূষণকারী হিসাবে ট্রিনিট্রামাইডের একটি সম্ভাব্য ব্যবহার রয়েছে।Discovery of New Molecule Could Lead to More Efficient Rocket Fuel, Science Daily, 2010-12-22, accessed 2011-01-03. এটি সম্ভবত একটি গুরুত্বপূর্ণ বিকাশ, কারণ ৎসিওলকোভ্‌স্কি রকেট সমীকরণ থেকে বোঝা যায় যে রকেট ডেল্টা-ভি-তে এমনকি ছোটখাটো উন্নতিও রকেট উৎক্ষেপণে ধারণক্ষমতায় আকারের বড় উন্নতি সাধন করতে পারে। ট্রিনিট্রামাইড ভিত্তিক প্রোপেল্যান্টের ঘনত্বের ঘাত (ঘাত প্রতি আয়তন) বেশিরভাগ বিদ্যমান মিশ্রণের চেয়ে ২০ থেকে ৩০ শতাংশ ভালো হতে পারে, তবে তরল অক্সিজেন সমৃদ্ধ মিশ্রণগুলির নির্দিষ্ট ঘাত (ঘাত প্রতি ভর) বেশি।   তথ্যসূত্র   বিষয়শ্রেণী:মহাকাশযান প্রচালন
আবদুল লতিফ মজুমদার (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  আবদুল লতিফ মজুমদারের জন্ম বরিশাল জেলার বাকেরগঞ্জ উপজেলার দুর্গাপাশা ইউনিয়নের জিরাইল গ্রামে। বাবার নাম তোলফে আলী মজুমদার এবং মায়ের নাম শখিনা বেগম। তার স্ত্রীর নাম নূরজাহান বেগম। তাঁদের এক ছেলে ও তিন মেয়ে।   কর্মজীবন  আবদুল লতিফ মজুমদার চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। এর অবস্থান ছিল যশোর সেনানিবাসে। ৩০ মার্চ পাকিস্তান সেনাবাহিনীর বালুচ রেজিমেন্ট তাদের আক্রমণ করে। এ সময় তারা ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে ১১ নম্বর সেক্টরে, পরে নিয়মিত মুক্তিবাহিনীর জেড ফোর্সের অধীনে যুদ্ধ করেন।    মুক্তিযুদ্ধে ভূমিকা  মুক্তিযুদ্ধের চূড়ান্ত পর্যায়। প্রায় দেড় মাস ধরে যুদ্ধ-উন্মাদনার মধ্যে আছেন আবদুল লতিফ মজুমদার ও তার সহযোদ্ধারা। অক্টোবর মাসের শেষ দিক থেকে বৃহত্তর সিলেট জেলার বিভিন্ন স্থানে একের পর এক যুদ্ধ করেছেন। কানাইঘাট থেকে তারা রওনা হলেন পাকিস্তান সেনাবাহিনীর সিলেট শহরের প্রতিরক্ষা অবস্থান অভিমুখে। পথিমধ্যে পাকিস্তান সেনাবাহিনীর মুখোমুখি হলেন তারা। ছোটোখাটোো যুদ্ধের পর ১৪ ডিসেম্বর শেষ রাতে সেখানে পৌঁছালেন। কুয়াশাচ্ছন্ন সকালে খালি চোখেই দেখা যাচ্ছে পাকিস্তানি সেনাদের। ঘোরাঘুরি করছে। আবদুল লতিফরা আক্রমণ চালালেন। ১৯৭১ সালের ১৫-১৭ ডিসেম্বর সেখানে তুমুল যুদ্ধ হয়। শত্রুঘাঁটির মধ্য দিয়ে অ্যাডভান্স টু কন্টাক্ট শুরু করেন যোদ্ধারা। কানাইঘাট থেকে বিকেলে সিলেট অভিমুখে যাত্রা শুরুর পরদিন বিকেল পাঁচটার সময় কেওয়াচরা চা-বাগানে ডিফেন্স নেন সবাই। সিলেট শহরের উপকণ্ঠে এমসি কলেজে পাকিস্তান সেনাবাহিনী বিরাট একটা দুর্গে পরিণত করা হয়েছে বলে জানতেন যোদ্ধারা। রাতের বেলা পেট্রোল দল পাঠানো হয়েছিল শত্রুর গতিবিধি ও খোঁজখবর নেওয়ার জন্য। ‘সকালবেলা কোম্পানি নিয়ে সামনে অগ্রসর হওয়ার পর শত্রু কর্তৃক বাধাপ্রাপ্ত হয়ে কতক্ষণ ডিফেন্সে থাকেন এ যোদ্ধারা। সেদিন সেখানে অবস্থান করার পর সন্ধ্যায় সবাই এমসি কলেজ অভিমুখে যাত্রা করেন। যথেষ্ট পাঞ্জাবি সেনা একসঙ্গে ছিলো এবং পজিশন না নিয়েই ছয়টা মেশিনগান দিয়ে তিন দিক থেকে ফায়ার শুরু করেন দলের সদস্যরা। শত্রুর মাথায় যেন বাজ ভেঙে পড়ল। ১৭ ডিসেম্বর বেলা ১১টা পর্যন্ত আমাদের সঙ্গে পাকিস্তান সেনাবাহিনীর যুদ্ধ চলে। তার পরই আসে আত্মসমর্পণের পালা। পাকিস্তানি সেনারা তাদের সমস্ত হাতিয়ার আমাদের কাছে সমর্পণ করে।    পুরস্কার ও সম্মাননা   বীর প্রতীক   তথ্যসূত্র    বহি:সংযোগ   বিষয়শ্রেণী:জীবিত ব্যক্তি বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাকেরগঞ্জ উপজেলার ব্যক্তি বিষয়শ্রেণী:বরিশাল জেলার সামরিক ব্যক্তি
রিচার্ড বার্টন, সিবিই (১০ নভেম্বর ১৯২৫ - আগস্ট ১৯৮৪) একজন ওয়েলস্-এর অভিনেতা,Obituary Variety, 8 August 1984. যিনি সাত বার সেরা অভিনেতা হিসেবে অস্কার মনোনয় পেয়েও একবারও পুরস্কার জেতেননি। তিনি সাত বার অস্কার মনোনয়ন (ছয় বার মূল চরিত্রে) ছাড়াও সেরা অভিনেতা হিসেবে বিএএফটিএ, গোল্ডেন গ্লোব এবং টনি এওয়ার্ড জিতেছেন। যদিও তার কোনো অভিনয় বিষয়ক প্রাতিষ্ঠানিক শিক্ষা ছিলো না তবুও তিনি একসময় হলিউডের সর্ব্বোচ্চ পারিশ্রমিক প্রাপ্ত অভিনেতা ছিলেন। দ্বিতীয় স্ত্রী এলিজাবেথ টেলর-এর সাথে তার দাম্পত্য জীবনের নানাবিধ ঘটনার জন্য তিনি জনমানসে বিশেষ পরিচিত ছিলেন।   শৈশব ও শিক্ষাজীবন    হলিউডে আসার পূর্বের অভিনয়জীবন    হলিউডে অভিনয় জীবন    পুরস্কার ও মনোনয়ন    অস্কার  মনোনয়ন  ১৯৫২ সেরা পাশ্ব অভিনেতা, "মাই কাজিন রাচেল"  ১৯৫৩ সেরা অভিনেতা "দ্যা রোব"  ১৯৬৪ সেরা অভিনেতা "বিকেট ১৯৬৫ সেরা অভিনেতা "দ্যা স্পাই হু ক্যাম ইন ফ্রম দ্যা কোল্ড  ১৯৬৬ সেরা অভিনেতা "হু'জ এফ্রাইড অফ ভার্জিনিয়া উল্ফ? ১৯৬৯ সেরা অভিনেতা "এ্যান্নি অফ দ্যা থাউজেন্ড ডেজ  ১৯৭৭ সেরা অভিনেতা "ইক্কুস"   বিএইফটিএ এওয়ার্ডস্‌   ১৯৬৬ সেরা অভিনেতা "হু'জ এফ্রাইড অফ ভার্জিনিয়া উল্ফ? / "দ্যা স্পাই হু ক্যাম ইন ফ্রম দ্যা কোল্ড  মনোনয়ন  ১৯৫৯ সেরা অভিনেতা "লুক ব্যাক ইন এ্যাংগার 1967 Best Actor, The Taming of the Shrew Emmy Awards  Nominations  1985 Outstanding Supporting Actor in a Limited Series or a Special, Ellis Island Golden Globe Awards   1953 Most Promising Newcomer – Male, My Cousin Rachel 1978 Best Actor – Motion Picture Drama, EquusNominations  1960 Best Actor – Motion Picture Drama, Look Back in Anger 1965 Best Actor – Motion Picture Drama, Becket 1967 Best Actor – Motion Picture Drama, Who's Afraid of Virginia Woolf? 1968 Best Actor – Motion Picture Musical/Comedy, The Taming of the Shrew 1970 Best Actor – Motion Picture Drama, Anne of the Thousand Days Grammy Award Winner   1975 Best Children's Recording, The Little Prince   Tony Awards   1961 Best Actor – Musical, Camelot 1976 Special Award  Nominations  1959 Best Actor – Play, Time Remembered 1964 Best Actor – Play, Hamlet''   তথ্যসূত্র    বহিঃসংযোগ    অফিসিয়াল ওয়েব সাইট              Richard Burton on the Dick Cavett Show , July 1980  বিষয়শ্রেণী:১৯২৫-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:বাফটা পুরস্কার বিজয়ী বিষয়শ্রেণী:গোল্ডেন গ্লোব পুরস্কার বিজয়ী বিষয়শ্রেণী:গ্র্যামি পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:শ্রেষ্ঠ ব্রিটিশ অভিনেতার জন্য বাফটা পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:সুইজারল্যান্ডে ব্রিটিশ প্রবাসী বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা বিষয়শ্রেণী:২০শ শতাব্দীর নাস্তিক
‌র‍্যাংকসটেল () বাংলাদেশের একটি বেসরকারী ল্যান্ডফোন সেবাদাতা প্রতিষ্ঠান। বাংলাদেশ টেলিযোগাযোগ নিয়ন্ত্রণ কমিশনের সর্বশেষ তথ্য অনুযায়ী (ডিসেম্বর, ২০০৯) র‍্যাংকসটেলের গ্রাহক সংখ্যা ২৭৪.৮৯৫ হাজার  এবং বিটিসিএল এর পরেই দেশের দ্বিতীয় বৃহত্তম পিএসটিএন সেবাদাতা প্রতিষ্ঠান হিসেবে এর অবস্থান।    প্রতিষ্ঠাকাল   র‍্যাংগস গ্রুপের একটি অঙ্গসংস্থান হিসেবে ২০০৫ সালের ১৪ই এপ্রিল র‍্যাংকসটেল এর সুচনা।  ২০০৭ এর ৯ই সেপ্টেম্বর এই প্রতিষ্ঠানটি নেশনওয়াইড পিএসটিএন লাইসেন্স অর্জন করে।    প্রযুক্তি   প্রযুক্তি: CDMA 2000 1X   তরঙ্গ: ৮০০ মেগাহার্টজ   নম্বর বিন্যাস   +৮৮০ ৪৪ র১র২র৩র৪র৫র৬র৭র৮  +৮৮০ - আন্তর্জাতিক গ্রাহক সংযোগ কোড (International Subscriber Dialling Code)  ৪৪ - র‌্যাংকসটেলের জন্য বাংলাদেশ টেলি যোগাযোগ রেগুলেটরি কমিশনের বরাদ্দকৃত কোড। দেশীয় সংযোগের ক্ষেত্রে +৮৮ বাদ দেবার কারণে সাধারণ নিয়মে এই কোড হলো - ০৪৪  র১ বিভাগ ভিত্তিক আঞ্চলিক কোড  র২ হতে র৮ গ্রাহক নির্দেশক সংখ্যা   তথ্যসূত্র    বহিঃসংযোগ   দাপ্তরিক ওয়েবসাইট  বিষয়শ্রেণী:টেলিযোগাযোগ কোম্পানি বিষয়শ্রেণী:বাংলাদেশের টেলিযোগাযোগ কোম্পানি বিষয়শ্রেণী:২০০৫-এ প্রতিষ্ঠিত